Jei jūsų plonajame žarnyne yra per daug bakterijų, jos ima „valgyti“ maistą vos tik jis atkeliauja iš skrandžio. Šio greito „valgymo“  rezultatas – gausus dujų, tokių kaip vandenilis ir metanas, išsiskyrimas. Šias dujas gamina išimtinai tik bakterijos, joks kitas mūsų kūno audinys ar organas šio proceso neatlieka. Šių dujų molekulės yra labai mažos, todėl lengvai praeina pro žarnų sieneles ir patenka į kraujotaką. Kai kraujas teka pro plaučius, įvyksta dujų apykaitos procesas, todėl jų koncentracijos gali būti išmatuojamos iškvėpimo metu.
Jei polipai nepašalinami, jie auga, didėja ir galiausiai gali supiktybėti. Išsivysčius vėžiui atsiranda simptomai, tokie kaip kraujavimas iš tiesiosios žarnos, mažakraujystė, pakitęs tuštinimasis (viduriavimas ar vidurių užkietėjimas), lydimas pilvo pūtimo, pilvo skausmas, bendaras silpnumas , kūno masės mažėjimas, dažnas neproduktyvus varymas tuštintis (tenezmai). Šie simptomai gali būti ir prie kitų ligų, tačiau jų atsiradimas esant storosios žarnos vėžiui gali rodyti pažengusią ligą.